У Круглянскім раёне (Магілёўская вобласць) у летні перыяд могуць нядрэнна падзарабіць і школьнікі. Там штогод паміж аддзелам адукацыі, аддзелам па справах моладзі і раённым камітэтам БРСМ дасягаецца дамоўленасць з кіраўніком круглянскай ВМК № 266 аб тым, што вучні старшых класаў устаноў адукацыі раёна будуць накіраваны туды на работу ў складзе працоўных фарміраванняў школьнікаў. Летась, напрыклад, 2 атрады па 15 чалавек працавалі на будаўніцтве і рэканструкцыі малочна-таварных ферм, выконвалі дробныя падсобныя работы, добраўпарадкоўвалі сумежную тэрыторыю.